**A LEXUS LESZ A 74. VELENCEI NEMZETKÖZI FILMFESZTIVÁL FŐ TÁMOGATÓJA**

**A világ vezető prémium környezetbarát hibrid autógyártója, a társadalmi felelősségvállalás, így a kultúra támogatása terén is élen járó Lexus az elmúlt években aktív szerepet vállalt a filmgyártás világában, legyen szó független filmesek támogatásáról, vagy épp szuperprodukciókban való részvételről. Ennek az elkötelezettségnek a legújabb megnyilvánulása a japán luxusautó gyártó bejelentése arról, hogy idén ő lesz a világ egyik legismertebb filmfesztiválja, a Velencei Nemzetközi Filmfesztivál főtámogatója.**

Az utóbbi években hazánkban is látványos sikereket elkönyvelő, környezetbarát hibrid modelljeiről ismert japán prémium autógyártó már évek óta demonstrálja kötődését a film világához. 2013-ban például a luxusautó márka útjára indította a Lexus Rövidfilmek sorozatot, amelynek célja, hogy támogassa és ösztönözze a tehetséges filmkészítők új generációját, egyedülálló lehetőséget kínálva a feltörekvő rendezők és forgatókönyvírók számára, akik együtt dolgozhatnak a híres Weinstein Company filmstúdióval, amely segít alkotásaik elkészítésében és nemzetközi bemutatásában. A Lexus Rövidfilmek egyébiránt számos rangos nemzetközi filmes díjat és elismerést bezsebeltek már, legutóbb épp a ’Játék’ című film hozta el Cannes-ban a Bronz Oroszlánt. A jövő nagy rendezőinek kezdeti lépéseit egyengető autómárka ugyanakkor nem marad távol a szuperprodukciók támogatásától sem: néhány hete volt a ’Valerian és az ezer bolygó városa’ című Luc Besson sci-fi premierje, amelyben egy Lexus űrhajót láthatott a közönség, a Lexus népszerű SUV-ja, az [RX](https://www.lexus.hu/car-models/rx/rx-450h/#Introduction) is feltűnt a ’Transformers: Az utolsó lovag’-ban, miközben bejelentésre került, hogy a márka új szupersportkupéját, az [LC-t](https://www.lexus.hu/car-models/lc/lc-500/#Introduction) a Fekete Párduc című Marvel eposzban láthatjuk majd viszont.

Ez az ugyanakkor az első alkalom, hogy a Lexus a fő támogatója az idén is megrendezett Velencei Nemzetközi Filmfesztiválnak, ami augusztus 30. és szeptember 7. között zajlik majd a velencei Lidóban. A Velencei Fesztiválon a Lexus központi attrakciója a Biennálé Teraszon felépített Lexus Lounge lesz, ahol a látogatók megismerhetik a márka két zászlóshajóját: az LC kupét és az LS szedánt. Emellett rendezvény ideje alatt egy 40 darab Lexus-hibridből álló flotta szállítja majd a hírességeket és a VIP-vendégeket. Annette Bening, a neves színésznő és a zsűri elnöke egy vadonatúj, hibrid hajtású LS 500h modellel érkezik a fesztiválra.

*“Büszkék vagyunk rá, hogy részesei lehetünk egy ilyen neves eseménynek, amelyre kilenc napon át az egész világ odafigyel.”* – fogalmaz Luigi Lucà, a Lexus Italy igazgatója. “*A Lexus és a mozi világa közt számos hasonlóság van. Ahogyan a színészek és a rendezők, úgy mi is nap mint nap arra törekszünk, hogy javítsuk és finomítsuk mindazt, amit teszünk, és hogy a stílus, az elegancia és az apró részletekre is kiterjedő figyelem elegyítésével érzelmeket közvetítsünk és lenyűgöző élményeket teremtsünk.”*

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)